REGULAMENT DE ORGANIZARE ŞI UTILIZARE A LOCURILOR DE JOACĂ DIN COMUNA MACEA, JUDEŢUL ARAD

Art. 1.
Prezentul regulament stabileşte atât obligaţiile administratorului şi proprietarului, Comuna Macea, cât şi a beneficiarilor spaţiilor de joacă, amplasate pe domeniul public şi privat al Comunei Macea.
Art. 2.
Prezentul regulament a fost elaborat în baza următoarelor acte normative:
- Hotărârea Guvernului nr. 435/2010 privind regimul de introducere pe piaţă şi exploatare a echipamentelor pentru agrement.
- Prescripţia tehnică PT R 19/2002 "Cerinţe tehnice de securitate privind instalaţiile şi echipamentele montate şi utilizate în cadrul parcurilor de distracţie şi a spaţiilor de joacă”.
- Ordinul nr. 501/2004 privind modificarea şi completarea PT R 19/2002.
- Ordinul nr. 4/2006 privind modificarea si completarea PT R 19/2002.
- Ordinul nr. 119/2014 privind normele de igienă şi recomandări privind modul de viaţă al populaţiei, cu modificările şi completările ulterioare.
- Ordonanţa Guvernului nr. 2/2001 privind regimul juridic al contravenţiilor, cu modificările şi completările ulterioare.
- Ordonanţa Guvernului nr. 21/2002 privind gospodărirea localităţilor, cu modificările şi completările ulterioare.
- Ordonanţa de Urgenţă a Guvernului nr. 57 / 2019 privind Codul administrativ, cu modificările şi completările ulterioare. Scopul acestui Regulament este de a asigura exploatarea şi folosinţa în condiţii corespunzătoare şi de durată, a locurilor de joacă amenajate în Comuna Macea.

II. DEFINIŢII

Art. 3.
(1) Echipament pentru spaţiul de joacă : echipament pentru agrement conceput sau destinat pentru a putea fi utilizat de copii, la care intervine exclusiv greutatea sau forţa fizică a fiinţei umane şi destinat folosirii, pe un spaţiu colectiv de joacă, temporar sau permanent.
(2) Loc de joacă (spaţiu, teren) : perimetru delimitat şi amenajat în scopul agrementului în care este instalat cel puţin un echipament pentru spaţiile de joacă.
(3) Deţinătorul locurilor de joacă : Comuna Macea.
(4) Beneficiarii (utilizatorii) spaţiilor de joacă : copiii cu vârsta cuprinsă între 2 şi 14 ani, cu sau fără însoţitori.
(5) Responsabil cu supravegherea şi verificarea tehnică a echipamentelor pentru spaţiile de joacă: Primaria Comunei Macea.

III. REGIMUL DE FUNCŢIONARE 
Art. 4.
Obligaţiile Comunei Macea,
(1) Să verifice respectarea prezentului regulament de organizare şi funcţionare a locurilor de joacă;
(2) Să realizeze informarea utilizatorului cu privire la:
- denumirea locului de joacă;
- condiţiile de utilizare;
- datele de identificare a administratorului şi a locului de joacă;
- numerele de telefon utile în situaţia producerii unor cazuri de urgenţă.
(3) Să verifice modul de executare a lucrărilor de curăţenie, întreţinere, revizii şi reparaţii
(4) Să se asigure de funcţionarea corectă a echipamentelor din spaţiile de joacă în condiţii de
siguranţă şi securitate;
(5) Să asigure prezenţa la toate inspecţiile organelor de control;
(6) Să rezolve cu celeritate sesizările cetăţenilor, să întocmească şi să ţină la zi un registrul de evidenţă al acestor sesizări şi reclamaţii şi a modului de soluţionarea al acestora;
(7) Întocmeşte în ultima zi lucrătoare a fiecărei luni, un raport cu starea locurilor de joacă şi necesarul de materiale pentru repararea lor, situaţie prezentată Primarului;
(8) Să obţină şi să deţină documentaţia tehnică (certificate de conformitate, etc,) referitor la echipamentele montate şi utilizate în spaţiile de joacă;
(9) Să asigure procurarea de echipamente destinate spaţiilor de joacă numai în condiţiile respectării legislaţiei în vigoare;
(10) Să informeze beneficiarii în legătură cu denumirea echipamentelor din spaţiile de joacă, potenţialele pericole, modul adecvat de utilizare şi comportamentul utilizatorilor;
(11) Să propună scoaterea din uz a echipamentelor de joacă, echipamentelor pentru canisite, respectiv echipamentelor de fitness care nu mai pot asigura securitatea consumatorilor, din cauza uzurii, respectiv a exploatării necorespunzătoare sau vandalizării;
(12) Să aducă la cunoştinţa beficiarilor programul de funcţionare al spaţiilor de joacă, prin afişaje montate în incinta acestora;
(13) În cazul defecţiunilor la echipamentele de joacă, obiectul de joacă va fi oprit prin avertizare cu plăcuţă "DEFECT” sau bandă avertizoare.

IV. INSTRUCŢIUNI PRIVIND REGIMUL DE EXPLOATARE A ECHIPAMENTELOR DE JOACĂ, AMENAJATE ÎN COMUNA MACEA:

Art.5
[bookmark: _GoBack]Panoul de informare ce se va amplasa în incinta locurilor de joacă va conţine următoarele reguli de comportament:
1. Accesul în incinta spaţiului de joacă şi utilizarea echipamentelor de joacă de către copiii cu
vârsta sub 7 ani se va face doar însoţiţi de adulţi sau de persoane cu vârsta de peste 14 ani!
2. Este interzisă utilizarea echipamentelor de către persoane cu vârsta mai mare de 14 ani sau cu greutatea corporală mai mare de 54 de kg!
3. Este interzisă utilizarea suprafeţei de alunecare a toboganului de 2 utilizatori simultan!
4. Este interzisă urcarea pe suprafaţa de alunecare a toboganului în sens invers şi totodată coborârea pe aceasta cu capul înainte!
5. Este interzisă utilizarea toboganului când suprafaţa de alunecare este acoperită cu gheaţă!
6. Este interzisă escaladarea pe structura echipamentelor de joacă cu excepţia echipamentelor special destinate căţărării şi echilibristicii!
7. Este interzisă utilizarea echipamentelor în special a echipamentelor de tipul rotativelor de către copii care prezintă simptome cum ar fi: rău de înălţime, rău de mişcare, ameţeală, etc.!
8. Este interzis consumul alimentelor în timpul utilizării echipamentelor de joacă!
9. Este interzisă intrarea în raza de acţiune a echipamentelor a căror componente sunt în mişcare/balans
10. Este interzisă utilizarea leagănului, rotativei sau a balansoarului (cumpenei) stând în picioare!
11. Este interzisă utilizarea echipamentului de către persoane care nu se pot prinde cu ambele mâini de sistemul de susţinere al echipamentelor de joacă!
12. Este interzisă utilizarea leagănului la un unghi de înclinare mai mare de 80 grade faţă de verticală!
13. Este interzisă părăsirea scaunului leagănului, rotativei sau a balansoarului (cumpenei) în
timpul mişcării acestora!
14. Este interzisă punerea în mişcare a echipamentelor din interiorul razei de acţiune a acestora!
15. Este interzisă utilizarea echipamentelor de joacă de către persoane adulte!
16. Este interzisă pătrunderea în incinta spaţiilor de joacă cu substanţe inflamabile;
17. Este interzisă utilizarea echipamentelor defecte sau uzate;
18. Pentru a evita accidentările de orice fel şi deteriorarea echipamentelor de joacă, vă rugăm sa evitaţi îmbrăcămintea cu accesorii proeminente (capse, fermoare, ţinte metalice, etc.).

V. OBLIGAŢIILE CETĂŢENILOR:
Art.6.
(1) Spaţiile de joacă de pe raza Comunei Macea se utilizează gratuit de către toţi beneficiarii (utilizatorii);
(2) Beneficiarii (utilizatorii) sunt obligaţi să respecte programul de funcţionare afişat la intrarea în spaţiul de joacă;
(3) Beneficiarii (utilizatorii) trebuie să respecte instrucţiunile de folosire a echipamentelor de joacă, respectiv limita de vârstă inscripţionate pe echipament sau pe panoul de avertizare/informare;
(4) Să păstreze curăţenia în spaţiile de joacă (să nu arunce gunoaie, reziduuri menajere, ambalaje de orice natură, mucuri de ţigări, coji de seminţe, elemente provenite din spargeri sau demolări, etc;
(5) Să aibă un comportament civilizat şi să respecte normele civice de convieţuire;
(6) Se interzice utilizarea echipamentelor în alte scopuri decât cele pentru care au fost concepute;
(7) Este interzis accesul persoanelor sub influenţa băuturilor alcoolice, substanţelor afrodisiace sau halucinogene, precum şi consumul sau posesia acestora în perimetrul spaţiului de joacă;
(8) Este interzis accesul în spaţiul de joacă cu animale de companie;
(9) Este interzis accesul, circulaţia sau parcarea bicicletelor, scuterelor, motoretelor, motocicletelor, ATV-urilor, remorcilor, rulotelor sau autovehiculelor în incinta locului de joacă;
(10) Este interzisă satisfacerea nevoilor fiziologice pe terenul din incintă (folosirea amplasamentului şi a echipamentelor sau mobilierului urban ca toaletă publică);
(11) Se interzice staţionarea persoanelor în grupuri, în perimetrul spaţiului de joacă pentru alt motiv decât cel de agrement sau supraaglomerarea acestuia de către alte persoane care nu sunt însoţitori;
(12) Este interzisă practicarea jocului cu mingea (fotbal, baschet, volei, etc) în incinta spaţiilor de joacă, cu excepţia celor care sunt prevăzute cu terenuri de sport destinate special practicării acestor jocuri;
(13) Este interzisă incendierea elementelor constitutive ale echipamentelor din spaţiile de joacă, a coşurilor pentru gunoaie, a băncilor sau utilizarea focului deschis în perimetru;
(14)  Este interzisă vandalizarea spaţiului de joacă: zgârierea, scrierea, vopsirea, murdărirea cu orice substanţă, demontarea, mutarea, ruperea, distrugerea echipamentelor;
de joacă, a gardului împrejmuitor, a mobilierului urban (bănci, pubele, lampadare, etc.) şi a materialului dendro - floricol;
(15) Este interzisă mutarea mobilierul urban: bănci, coşuri, etc.;
(16) Este interzisă acoperirea afişajelor existente în incinta locurilor de joacă cu diferite tipuri de anunţuri publicitare, afişe electorale etc;
(17) Este interzisă scoaterea nisipului din groapa de nisip şi depozitarea sau împrăştierea lui pe marginea din lemn a gropii sau în incinta locului de joacă, pe echipamente sau pe mobilierul urban din vecinătate;
(18) Este interzisă producerea de zgomote prin strigăte, utilizarea la un volum necorespunzător a aparaturii audio;

VI. Contravenții și sancțiuni
Art.7 Constituie contravenție și se sancţionează cu amendă cuprinsă între 500 - 1.000 lei nerespectarea obligaţiilor prevăzute la art. 6, aliniatele (4) – (9), (11)-(12), (16) și (17).
Art. 8  Constituie contravenție și se sancţionează cu amendă cuprinsă între Nerespectarea obligaţiilor prevăzute la art. 6, aliniatele (10), (13)–(15), constituie contravenție și se sancționează cu amendă de la 2.000 lei la 2.500 lei.
Art. 9 În cazul în care prin săvârşirea contravenţiei se produce o pagubă, se va face menţiunea în procesul verbal de contravenţie iar valoarea despăgubirii se va stabili pe baza devizului lucrărilor de reparaţii;
Art. 10 Constatarea contravenţiilor și aplicarea sancțiunilor stabilite prin prezentul regulament se  face de către primar sau împuterniciții acestuia.


